Public procurement notice: Additional Information
Published: 2016-12-17
Buyer: Magyar Államkincstár
Country: HU
Region: Budapest
Contract type: Services
Procedure: Open procedure
CPV classification: 72224200: Systems quality assurance planning services | 72225000: Systems quality assurance services
Submission deadline: 2017-01-26
Award criteria: The most economic tender

Technical requirements: Az önkormányzati ASP 2.0 projekt keretében megvalósításra kerülő ASP keret- és szakrendszerek továbbfejlesztési feladatrendszeréhez kapcsolódó termék minőségbiztosítási feladatok ellátása.
Az önkormányzati ASP 2.0 projekt keretében megvalósításra kerülő ASP keret- és szakrendszerek továbbfejlesztéséhez és ASP adattárház megvalósítási feladatrendszeréhez kapcsolódó szakmai termék minőségbiztosítási feladatok ellátása a felhívásban és a közbeszerzési dokumentumokban meghatározottak szerint.
Ajánlattevőnek – közös ajánlattétel esetén mindegyik közös ajánlattevőnek – az ajánlatához csatolnia kell a 321/2015. (X. 30.) Korm. rendelet (továbbiakban Kr.) 1. § (1) bekezdése szerinti, kitöltött egységes európai közbeszerzési dokumentumot (továbbiakban: EEKD). Ajánlatkérő az alkalmassági követelmények előzetes igazolására elfogadja az érintett gazdasági szereplő egyszerű, az EEKD-ba foglalt nyilatkozatát (EEKD IV. rész # szakasz).
Ajánlatkérő Kbt. 69. § (4) bek. szerinti felhívására ajánlattevő köteles alátámasztani az EEKD-ban foglaltakat, alkalmasságának részletes igazolásával. Az alkalmasság igazolására irányadóak még a Kr. 19. § (3), (10) bekezdéseiben, valamint a Kbt. 65. § (6) – (8), (11) bek. és 67. § (3) bekezdéseiben foglaltak.
P1. Ajánlattevő csatolja a Kr. 19. § (1) bek. b) pontja alapján az eljárást megindító felhívás feladását megelőző 3 lezárt üzleti év számviteli jogszabályok szerinti, saját vagy jogelődje beszámolóját, ha a letelepedése szerinti ország joga előírja a közzétételét. Amennyiben az ajánlatkérő által kért beszámoló a céginformációs szolgálat honlapján megismerhető, a beszámoló adatait az ajánlatkérő ellenőrzi, a céginformációs szolgálat honlapján megtalálható beszámoló csatolása az ajánlatban nem szükséges.
P2. Ajánlattevő csatolja a Kr. 19. § (1) bek. c) pontja alapján az eljárást megindító felhívás feladásának napját megelőző 3 lezárt üzleti év közbeszerzés tárgyából (informatikai fejlesztések minőségbiztosítási feladatai) származó – általános forgalmi adó nélkül számított – árbevételéről szóló nyilatkozatot attól függően, hogy az ajánlattevő mikor jött létre, illetve mikor kezdte meg tevékenységét, ha ezek az adatok rendelkezésre állnak.
A Kbt. 65. §-a szerint az előírt alkalmassági követelményeknek az Ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben az ajánlattételi nyilatkozatban meg kell jelölni ezt a szervezetet és az ajánlattételi felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az Ajánlattevő ezen szervezet erőforrására vagy arra is támaszkodik.
Az a szervezet, amelynek adatait az Ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az Ajánlatkérőt az Ajánlattevő teljesítésének elmaradásával vagy hibás teljesítésével összefüggésben ért kár megtérítéséért.
Nem használhatja fel a gazdasági szereplő alkalmassága igazolására azokat az adatokat, amelyek felhasználására jogutódlás eredményeként – a jogelőd kapacitás szervezetként való bevonása nélkül – maga lenne jogosult, ha a jogelőd gazdasági szereplő tekintetében az eljárásban alkalmazandó valamely kizáró ok fennáll, vagy – ha a jogelőd megszűnt – megszűnése hiányában fennállna. A gazdasági szereplő ebben az esetben is élhet a Kbt. 64. § szerinti lehetőséggel és felhasználhatja a jogelődnek az alkalmasság igazolására szolgáló adatait, ha a korábban felmerült kizáró okkal összefüggésben igazolja megbízhatóságát.
Közös ajánlattétel esetén ajánlattevők együttesen is megfelelhetnek a P1. és P2. alkalmassági követelménynek. A P1. alkalmassági követelmény esetében az együttes megfelelés akként értelmezhető, hogy a közös ajánlattevők legalább egyikének teljes mértékben meg kell felelnie az adott követelménynek, tekintettel arra, hogy hogy a hivatkozott pénzügyi-gazdasági alkalmassági feltétel személyhez kötötten értelmezhető. A P2. alkalmassági követelmény esetében ajánlattevőknek összeadódóan kell megfelelnie.
Az alkalmasság minimumkövetelménye(i): P1. Mindkét rész esetében alkalmatlan az ajánlattevő, ha az eljárást megindító felhívás feladásának napját megelőző három, beszámolóval lezárt üzleti évben a mérleg szerinti eredménye egynél többször negatív volt.
Amennyiben az ajánlattevő a számviteli jogszabályoknak megfelelő beszámolóval azért nem rendelkezik az ajánlatkérő által előírt teljes időszakban, mert az időszak kezdete után kezdte meg működését, az ajánlattevő alkalmatlan, ha a működésének ideje alatt a közbeszerzés tárgyából [informatikai fejlesztések minőségbiztosítási feladatai] származó általános forgalmi adó nélkül számított árbevétele nem éri el az 1. rész esetében a nettó 50  000 000 HUF-ot, a 2. rész esetében a nettó 40 000 000 HUF-ot.
P2. Alkalmatlan az ajánlattevő, ha az eljárást megindító felhívás feladásának napját megelőző három lezárt üzleti évben a közbeszerzés tárgyából [informatikai fejlesztések minőségbiztosítási feladatai] származó – általános forgalmi adó nélkül számított – árbevétele nem érte el az eljárást megindító felhívás feladását megelőző három lezárt üzleti évben összesen az 1. rész esetében a nettó 50  000 000 HUF-ot, a 2. rész esetében a nettó 40  000 000 HUF-ot.
Mindkét rész: Ajánlattevőnek (továbbiakban: AT) az ajánlatához csatolnia kell a 321/2015. (X. 30.) Korm. r. 1. § (1) bekezdése szerinti, kitöltött egységes európai közbeszerzési dokumentumot (továbbiakban: EEKD). Ajánlatkérő (továbbiakban: AK) az alkalmassági követelmények előzetes igazolására elfogadja az érintett gazdasági szereplő egyszerű, az EEKD-ba foglalt nyilatkozatát (EEKD IV. rész α szakasz).AK a Kbt. 69. § (4) bek. szerinti felhívására AT köteles alátámasztani az EEKD-ban foglaltakat, alkalmasságának részletes igazolásával. Az alkalmasság igazolására irányadóak még a Kr. 22. § (5) bek.-ben, valamint a Kbt. 65. § (6), (7), (9) és (11) bek. és a Kbt. 67. § (3) bek. foglaltak. Irányadó még a Kbt. 69. § (11) bek.
M1. AT a Kr. 21. § (3) bek. a) pontja alapján mutassa be az ajánlati felhívás (továbbiakban: AF) feladásának napját megelőző 3 évben (36 hónapban) teljesített legjelentősebb szolgáltatás nyújtására vonatkozó igazolásait vagy nyilatkozatát a Kr. 22. § (1) bekezdése szerinti módon. Az ig., illetve nyíl. tartalmazza min. a köv. adatokat: a telj. ideje (év/hónap/nap),a szerződést kötő másik fél, a szolgáltatás tárgya (olyan részletességgel, hogy a min. követelményeknek történő megfelelés megállapítható legyen), mennyisége és az ellenszolg. összege, a teljesítésben való részvétel %-os aránya, továbbá nyil. kell arról, hogy a teljesítés az előírásoknak és a szerződésnek megfelelően történt-e.